**ברלינגטון אינגליש בע"מ** (באנגלית: **Burlington English**) היא רשת בתי ספר להוראת השפה האנגלית למבוגרים בישראל. הרשת היא חלק[דרושה הבהרה] מקבוצת Burlington English הבינלאומית.

לברלינגטון אינגליש 34 סניפים בישראל, הפרוסים מקריית שמונה בצפון ועד באר שבע בדרום. 
שיטת הלימוד בברלינגטון אינגליש מורכבת מלימודים פרונטאליים בכיתת לימוד, לימודי אונליין ולימודים בתוכנת הלימוד BurlingtonEnglish.

היסטוריה
--------

ברלינגטון אינגליש היא חלק מקבוצת **ECB** **- Eric Cohen Books**, חברה שהוקמה ב-1980 ומתמחה בהוראת האנגלית. הקבוצה כותבת ועורכת ספרי לימוד להוראת האנגלית בישראל ובמדינות באירופה כגון ספרד, יוון וקפריסין.

בשנת 2009 השיקה הקבוצה את תוכנת BurlingtonEnglish, אשר מציעה כלי למידה ממוחשבים, כגון מנוע לזיהוי דיבור (SpeechTrainer), המאפשר לתוכנה לבחון את ההגייה של התלמיד, לתקן ולשפר אותה בעזרת אימון ותרגול.

בשנת 2013 הוקמה בישראל, כחלק מהקבוצה, רשת בתי הספר ברלינגטון אינגליש ללימודי אנגלית. עם התפרצות נגיף הקורונה בישראל, התאימה הקבוצה את עצמה למצב, והחלה להציע קורסי אונליין וגם קורס המשלב לימודים פרונטליים ולימודים אונליין.

מיליוני תלמידים ומעל 100,000 מורים, ביותר מ-30 מדינות, השתמשו בחומרי הלימוד של קבוצת Burlington English הבינלאומית.

הקבוצה מקיימת שיתופי פעולה שונים בתחום לימוד האנגלית עם משרדי ממשלה ברחבי העולם, חברות עסקיות (הכשרות באנגלית לעובדי החברה), מכללות, אוניברסיטאות וגופי חינוך.

בישראל, לרשת ברלינגטון אינגליש 34 סניפים.

שיטת הלימוד של ברלינגטון אינגליש
--------------------------------

שיטת הלימוד היא שיטת לימוד מעורבת, המשלבת למידה מסורתית - עם מורה, יחד עם למידה מקוונת (E-learning).

הלימודים מתקיימים אונליין או בכיתה, בהנחיית מורים דוברי אנגלית שפת אם ובקבוצות קטנות של 3–9 תלמידים בעלי רמת אנגלית זהה. הלמידה נעשית באמצעות ספרים, אפליקציה ותוכנת BurlingtonEnglish, המותאמת אישית לרמת התלמיד ולתחום עיסוקו.

תוכנת BurlingtonEnglish היא מערכת מודולרית ללמידה ממוחשבת של השפה האנגלית, בעלת יחידות לימוד רבות, המדמות מצבים מחיי היומיום כגון: היכרות, אינטראקציה חברתית, הצגת מידע ורעיונות, סמול טוק, הכנה לראיון עבודה ועוד. לכל יחידה אוצר מילים, קטעי קריאה, דקדוק ותרגול אנגלית מדוברת, באמצעות השתתפות פעילה בדיאלוגים הקיימים בתוכנה. 
המערכת מאפשרת לתלמיד תרגול אישי ומתבססת על ארבעת מאפייני השפה ללמידת אנגלית:

* **שמיעה** - אלפי תסריטי שיחה מחיי היומיום להבנת אנגלית שימושית
* **דיבור** - הגייה נכונה והרחבת אוצר המילים באמצעות מערכת זיהוי הדיבור
* **קריאה** - אלפי טקסטים וספרים ברמות שונות
* **כתיבה** - תרגול איות נכון של מילים באנגלית, תוך התמקדות במילים מורכבות

בתוכנה קיימת מערכת ייחודית לזיהוי הדיבור. המערכת "מקשיבה" לאופן בו התלמיד הוגה את המילים ומתקנת אותו תוך שימוש בסרטוני הסבר תומכים. 
בנוסף, ישנה מערכת דו"חות מקיפה, העוקבת אחר התקדמות התלמיד, בכל עת לאורך תהליך הלמידה.

קישורים חיצוניים
----------------

* ברלינגטון אינגליש, ברשת החברתית פייסבוק
* אתר ברלינגטון אינגליש ארצות הברית
* אתר ברלינגטון אינגליש ישראל
* סרטונים בערוץ של ברלינגטון אינגליש, באתר יוטיוב

הערות שוליים
------------

1. ↑  אודות הרשת הבינלאומית Burlington English, באתר הבינלאומי
2. ↑  ynet ספורט, ספונסר חדש להפועל ב"ש: ברלינגטון אנגליש, באתר ynet, 11 בספטמבר 2019
3. ↑  על ברלינגטון אינגליש ברשת פוקס
4. ↑  ספונסר חדש להפועל ב"ש: ברלינגטון אנגליש, באתר ‏מאקו‏, 11 בספטמבר 2019
5. 1 2  על ברלינגטון אינגליש, באתר זה לימודים
6. ↑  מערכת BurlingtonEnglish, באתר גוגל פליי  
מערכת BurlingtonEnglish, באתר App Store
7. ↑  ECB - Eric Cohen Books
8. ↑  ברלינגטון אינגליש ספרד
9. ↑  ברלינגטון אינגליש יוון
10. ↑  ברלינגטון אינגליש קפריסין
11. 1 2  אתר ברלינגטו אינגליש
12. ↑  רשימת קורסים ברשת הבינלאומית, באתר Burlington English
13. ↑  על ברלינגטון אינגליש, באתר מכללות
14. ↑  אתר למנויים בלבד מהי השיטה הטובה ביותר ללימוד אנגלית – פרונטלית או ממוחשבת?, באתר הארץ, 6 ביוני 2016
15. ↑  על ברלינגטון אינגליש, באתר לימודים בישראל
16. ↑  על ברלינגטון אינגליש, באתר Best School
17. ↑   Learn English with Burlington English, סרטון באתר יוטיוב (אורך: 7:55)
18. ↑   Burlington English featured on Worldwide Business with kathy ireland®, סרטון באתר יוטיוב (אורך: 4:12)